[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 155
din 28 august 2014
privind modificarea organigramei şi a Statului de funcţii al Spitalului Municipal Sighişoara

Consiliul Local al Municipiului Sighişoara, întrunit în şedinţă ordinară;
            Luând act de proiectul de hotarare şi referatul de aprobare al Primarului municipiului, în calitate de iniţiator, înregistrat cu nr. 17354/12.08.2014, calitate conferita de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere prevederile Legii nr. 95/2006 privind reforma în domeniul sănătăţii, cu modificările şi completările ulterioare, Legii nr. 284/2010 privind salarizarea unitară a personalului plătit din fonduri publice, cu modificările şi completările ulterioare, Ordinului ministrului sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii nr. 1.778/2006 privind aprobarea normativelor de personal, Ordinului ministrului sănătăţii nr. 1706/2007 privind conducerea şi organizarea unităţilor şi compartimentelor de primire a urgenţelor, cu modificările şi completările ulterioare, Ordinului ministrului sănătăţii nr. 1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare, Ordinului ministrului sănătăţii nr. 375/2006 privind înfiinţarea, organizarea şi funcţionarea centrelor de sănătate mintală, cu modificările şi completările ulterioare, Ordinului ministrului sănătăţii nr. 916/2006 privind aprobarea Normelor de supraveghere, prevenire şi control al infecţiilor nosocomiale în unităţile sanitare, cu modificările şi completările ulterioare şi H.G. nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale;

Văzând adresa nr. XI/A/26181/NB/3625/30.05.2014 a Ministerului Sănătăţii, înregistrată la Municipiul Sighişoara sub nr. 12782/VI/3/10.06.2014, prin care se comunică avizul conducerii ministerului pentru structura organizatorică a Spitalului Municipal Sighişoara;

Văzând Hotărârea Consiliului Local Sighişoara nr. 180/28.11.2013 prin care a fost aprobată organigrama Spitalului Municipal Sighişoara şi Hotărârea Consiliului Local Sighişoara nr. 192/19.12.2013, prin care a fost aprobat statul de funcţii  al Spitalului Municipal Sighişoara;

Având în vedere Raportul de specialitate al Spitalului Municipal Sighişoara, înregistrat la nr. 17295/12.08.2014, prin care se propune autorităţii publice locale modificarea organigramei şi a Statului de funcţii al Spitalului Municipal Sighişoara, în conformitate cu noua structură avizată de conducerea Ministerului Sănătăţii, îndeplinindu-se prevederile legale;
 Având în vedere avizele favorabile ale tuturor comisiilor pe domenii de specialitate;

 În baza art. 36 alin. (2) lit. a), alin. (3) lit. b), alin. (9), art. 45 alin. (1) şi a art. 115 alin. (1) lit. b) din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă modificarea Organigramei Spitalului Municipal Sighişoara, conform anexei nr. 1, care face parte integrantă din prezenta hotărâre.
Art. 2. Se aprobă modificarea Statului de funcţii al Spitalului Municipal Sighişoara, conform anexei nr. 2, care face parte integrantă din prezenta hotărâre.
Art. 3. Pe data adoptării prezentei, orice alte dispoziţii contrare, incidente în speţă, se abrogă.
Art. 4. Cu ducerea la îndeplinire a prevederilor prezentei hotărâri, se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara, prin aparatul de specialitate.
Art. 5. Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Public Asistenţă Socială;
  1 ex. Comitetului Director al Spitalului Municipal Sighişoara;

  2 ex. Spitalul Municipal Sighişoara. 
10 ex. 
A.F./G.V.
